‎(ซีรีส์จาก NETFLIX)
‎ขอได้ไหม
‎กฎมีไว้เพื่อละเมิด
‎เตรียมตัวนะ หนุ่มๆ
‎แต่รักไร้ซึ่งกฎ
‎คิดว่าตัวเองเป็นใคร
‎ข้ารักเจ้า แอนน์
‎ยังไม่พอเพคะ
‎ไม่พอสำหรับแอนน์ โบลินสินะ
‎แอนน์จะเปลี่ยนแปลงประวัติศาสตร์ทั้งหมด
‎พระองค์ตรัสเหรอว่าจะแต่งงานกับเจ้า แอนน์
‎แน่นอน
‎ทำนองนั้น
‎เธอเป็นผู้หญิงปากกล้า…
‎ข้าพูดคำเดียว เฮนรี่จะสั่งเด็ดหัวท่านแน่
‎ถ้าข้าเป็นเจ้า จะไม่หวังสูงนักนะ
‎ในยุคสมัยที่ไม่ชอบผู้หญิงเอาซะเลย
‎เรานำพาผู้คนให้ใกล้ชิดกับพระเจ้า ‎มากกว่าที่เคย!
‎พอที!
‎ความคิดของแอนน์อันตรายมากจริงๆ
‎แอนน์ โบลิน เจ้าจะให้การว่ายังไง
‎ไม่มีความผิด
‎ช่วยด้วย
‎เขาบอกว่ามันจบลงแล้ว
‎ไม่มีวันหรอก
‎(แอนน์ โบลิน)
‎(ปี 1536)
‎ในนี้หนาวนะ ไวน์อีกไหม
‎ขอบคุณที่ยอมคุยกับข้าอีก แอนน์
‎เราจะเริ่มตรงไหนดี
‎ครั้งที่แล้วที่เราคุยกัน
‎ท่านกำลังเล่าถึงช่วงเวลา ‎สมัยที่ท่านอยู่อองบัวส์
‎ข้าถูกส่งตัวไปฝรั่งเศส ‎ไม่ใช่เพื่อหาสามี แต่เพื่อค้นหาตัวเอง
‎สิ่งที่ทำให้ข้าตื่นเต้นมากคือความคึกคัก
‎พลังงานสร้างสรรค์
‎การก่อกบฏ การถกเถียงกัน
‎(อองบัวส์ ฝรั่งเศส)
‎(20 ปีก่อนหน้านั้น)
‎ตอนแรกที่แอนน์ โบลินไปถึงราชสำนักฝรั่งเศส
‎เธอเป็นแค่แรกรุ่น
‎และเธอแตกต่างจากผู้หญิงส่วนใหญ่ ‎ในสมัยนั้นเลยโดยสิ้นเชิง
‎ขอบคุณ แน่นอีก
‎แอนน์
‎เจ้าน่าจะไปสังสรรค์มากขึ้นนะ
‎ที่นี่มีงานรื่นเริงเยอะแยะ ‎เจ้ากลับเอาแต่นั่งอ่านหนังสือ
‎ครอบครัวของเธอมอบการศึกษาชั้นเลิศให้เธอ
‎เธอฉลาดเกินวัยมาก
‎เป็นนักคิดอิสระ เป็นหนอนหนังสือ
‎มีความคิดของตัวเอง ‎และกล้าแสดงความคิดเห็น
‎โถ กษัตริย์ฟรานซิสมีรสนิยมดีจัง
‎การเป็นภรรยาน้อยของชายที่แต่งงานแล้ว
‎ก็เหมือนกับอยู่กลางกองไฟโดยไม่มอดไหม้
‎พี่ไม่รู้ว่าเจ้าพูดเรื่องอะไร เชื่อเถอะ
‎บางอย่างก็ไม่มีสอนในหนังสือ
‎มาเถอะ
‎แมรี่ โบลิน พี่สาวของแอนน์
‎สนใจแสวงหาความสุขฉาบฉวยมากกว่า
‎และความพึงพอใจฉาบฉวยในสิ่งต่างๆ
‎ส่วนแอนน์ชั่งใจต้องการบางอย่างที่มากกว่านั้น
‎พระเจ้าฟรานซิส
‎ผู้ปกครองกษัตริย์ฝรั่งเศส
‎ผู้อุปถัมภ์ศิลปะ
‎และคั่วกับพี่สาวข้าอยู่
‎เซ็กซ์กับการเมืองเป็นของคู่กัน
‎ราชสำนักฝรั่งเศส ‎เป็นแหล่งมั่วสุมการร่วมประเวณี
‎สำหรับหญิงสาวอย่างแอนน์และแมรี่ โบลิน
‎มันระห่ำ น่าตื่นเต้น อลหม่าน
‎แต่ถ้าไม่ระวัง ก็อาจอันตรายได้
‎ไม่ว่าข้ามองไปทางไหน ผู้หญิงก็ถูกข่มเหง
‎สามีนอกใจ
‎สามีกดขี่
‎สามีติดพนัน
‎หรือเป็นเมียน้อย
‎ถูกข่มเหงโดยไม่มีสามี
‎เจ้าจะมีนางสนมไหมถ้าเจ้าเป็นกษัตริย์
‎มีภรรยาเพื่อสร้างภาพและผลิตทายาท ‎เมียน้อยเพื่อ…
‎เอาไว้ทำอย่างอื่น
‎มาร์เกอริตแห่งอ็องกูแลม
‎หัวใจสำคัญของการปฏิวัติทางสติปัญญา
‎เทพธิดาสุดไฉไล
‎มาร์เกอริตแห่งอ็องกูแลมเป็นพี่สาว ‎ของพระเจ้าฟรานซิสที่ 1 กษัตริย์ฝรั่งเศส
‎มาร์เกอริตมีอิทธิพลต่อแอนน์มากทีเดียว
‎สนับสนุนให้แอนน์โอบรับความเป็นเฟมินิสต์ในตัว
‎และยังทำให้แอนน์มีความคิดรุนแรง
‎กระตุ้นให้เธอกังขาศาสนจักรคาทอลิก
‎แนะนำความคิดสุดโต่งแนวใหม่
‎ที่อันตรายมากทีเดียว
‎สิ่งที่เธอสนใจคือการเคลื่อนไหว ‎เพื่อปฏิรูปศาสนจักร
‎แปลว่าตัดทุกช่องทาง
‎ที่ศาสนจักรใช้กอบโกยเงินจากคนบริสุทธิ์
‎และสัญญาจะทำสิ่งศาสนจักรทำให้ไม่ได้
‎เดี๋ยวนี้การปฏิรูปศาสนาอาจจะดูน่าเบื่อ ‎แต่ในสมัยนั้น มันคือการเรียกร้อง
‎ให้ผู้คนมีอิสระที่จะมีความคิดของตัวเอง
‎จงมีความกล้าที่จะสร้างเส้นทางชีวิตของเจ้าเอง
‎จำไว้ว่าเจ้าเป็นใคร
‎และเจ้าจะเป็นคนแบบไหน
‎(ปี 1520)
‎ฝรั่งเศส ปี 1520
‎เทศกาลที่อลังการที่สุด ‎ที่ยุโรปเคยเห็นกำลังดำเนินอยู่
‎เป็นที่รู้จักกันในชื่อทุ่งภูษาทอง
‎เป็นการประชุมสุดยอดทางการเมือง ‎ระหว่างอังกฤษและฝรั่งเศส
‎ที่ทำสงครามกันมาเป็นพักๆ นานหลายปีแล้ว
‎งานนั้นใช้เงินเกือบ 20 ล้านดอลลาร์
‎และคงเหมือนเทศกาลวูดสต็อกที่บ้าคลั่ง
‎แต่นี่ไม่ใช่แค่งานของรัฐ
‎แต่เป็นงานรื่นเริงแห่งการปลดปล่อย
‎ไม่ๆ นี่มันผิด เชยมาก น่าเกลียด ไป
‎พ่อข้าเอง โทมัส โบลิน เป็นคนคุมงาน ‎อย่าร่วมจัดงานกับคนตระกูลโบลินเด็ดขาด
‎ตระกูลโบลินไม่ได้เป็นตระกูลขุนนางแต่โบราณ
‎แต่เป็นนักไต่เต้าทางสังคม มีเส้นสายดี
‎และพวกเขากำลังรุ่งโรจน์มาก ‎ในยุคของพระเจ้าเฮนรี่ที่ 8
‎แอนน์ แอนน์ลูกรักของพ่อ
‎เราไม่มีไวน์แล้ว
‎เราต้องการไวน์สำหรับกษัตริย์อังกฤษ!
‎เฮนรี่ที่ 8 เป็นกษัตริย์อังกฤษมา 11 ปีแล้ว
‎และอยู่ในจุดที่ทรงอำนาจมากที่สุด
‎เฮนรี่เป็นผู้ชายที่มีภาวะผู้นำสูง
‎เขาชอบการต่อสู้และมีอารมณ์ร้อน
‎- เล่นได้ดีขอรับ ฝ่าบาท ‎- เข้ามาสิ
‎ฟรานซิส กษัตริย์องค์แรกของฝรั่งเศส
‎เป็นคู่อริตัวฉกาจของเฮนรี่
‎ต่างฝ่ายต่างก็อยากอยู่เหนืออีกฝ่าย
‎อังกฤษและฝรั่งเศสเป็นศัตรูทางประวัติศาสตร์ ‎กันมานานหลายศตวรรษ
‎ยิ่งกว่านั้น ฟรานซิสมีทุกอย่างมากกว่าเฮนรี่
‎มีทรัพย์สมบัติมากกว่า
‎มีที่ดินมากกว่า
‎และมีนางสนมมากกว่าด้วย
‎เอาเลย จัดการเลยท่าน นั่นแหละ
‎นี่มันตลกสิ้นดี ยังกับดูลูกหมาสองตัวเล่นต่อสู้กัน
‎แต่ไม่น่ารักเท่า
‎จริงเหรอ
‎น่าขำอะไรนักหนา
‎ขออภัยเพคะฝ่าบาท
‎เยาะเย้ยกษัตริย์คือการกบฏ
‎และต่อสู้ตอนเมาก็โง่นัก
‎เจ้าเป็นใคร
‎แอนน์ โบลินเพคะ
‎แอนน์ โบลิน
‎ข้าบอกให้ไปได้เหรอ
‎เราควรไปพะยะค่ะ
‎ข้าคิดถึงช่วงเวลานั้นครั้งแล้วครั้งเล่า
‎สายตาที่พระองค์มองข้า
‎ราวกับอยากจูบไม่ก็ฆ่าข้า
‎ข้าไม่ได้เจอพระองค์อีกหลายปี
‎จนข้ากลับมาอังกฤษ
‎(ปี 1522)
‎(ลอนดอน)
‎พระเจ้าเฮนรี่ที่ 8
‎และพระราชินีแคทเธอรีนแห่งอารากอน
‎พี่สาวข้าก็สมกับเป็นพี่สาวข้า
‎นางได้กับเฮนรี่ก่อน
‎แมรี่ชอบเกี้ยวพานกับพระราชา ‎พระราชาที่แต่งงานแล้ว
‎พ่อข้าวางแผนยิ่งใหญ่ ‎จะจับข้าแต่งงานกับลูกพี่ลูกน้อง
‎ญาติเจมส์ ตอนนี้เจ้ากลับมาแล้ว ‎คงอยากสร้างครอบครัวเสียทีนะ
‎สงครามนั้นโหดร้าย
‎ดีใจที่ได้กลับมา
‎ข้าจะต้องปรับตัวสักหน่อย
‎ยิ่งเร็วยิ่งดีนะ ข้าว่า
‎ส่วนใหญ่เขาจะออกรบมากกว่า พี่สาว
‎เดี๋ยวพี่ก็รักเขา
‎น้องชายข้า
‎คู่หูร่วมวีรกรรมและนักคิดอิสระเหมือนข้า จอร์จ
‎แน่ละ ตั้งแต่บาดเจ็บ ข้าก็รบไม่ค่อยไหว
‎เลยได้อยู่บ้านยาว
‎แต่ได้บำนาญก้อนโต
‎ในที่สุดพระราชาก็ตัดสินใจ
‎ปราบปรามพวกบ้าศาสนาเสียที ว่ามั้ย
‎ชายสี่คนถูกจับได้ว่า ‎อ่านคัมภีร์ไบเบิลภาษาอังกฤษ
‎ภาษาละตินยากไปมั้ง ‎ข้าว่าจับพวกมันเผาให้หมดเลย
‎อ๋อ คนที่ไม่รวยพอที่จะอ่านละตินออก ‎สมควรถูกเผางั้นเหรอ
‎บางคนเชื่อว่าทุกคนมีสิทธิ์อ่านพระคัมภีร์นะ
‎- งั้นทำไมถึงจะเขียนเป็นภาษาอังกฤษไม่ได้ ‎- ที่แอนน์พูดคือ…
‎โบลิน ลูกสาวท่านเป็นพวกนอกรีตนี่เอง
‎ต้องเข้าใจว่าในลอนดอนตอนนั้น
‎การมีคัมภีร์ไบเบิลเป็นภาษาอังกฤษ ‎เป็นสิ่งผิดกฎหมาย
‎สิ่งนี้นับเป็นบาป
‎อยู่ดีๆ จะปฏิรูปศาสนาไม่ได้
‎พระเจ้าทรงสั่ง ‎ให้เราอ่านคัมภีร์ไบเบิลเป็นภาษาละติน
‎การคิดเป็นอื่นคือความวิกลจริต
‎เฮนรี่ เพอร์ซี่
‎ตันหาตั้งแต่แรกพบ
‎แอนน์ไม่สนใจใยดีเจมส์ บัตเลอร์ ‎คนที่พ่อของเธอเลือกเลย
‎เพราะเธอตกหลุมรัก ‎กับผู้ชายชื่อเฮนรี่ เพอร์ซี่ไปแล้ว
‎เฮนรี่ เพอร์ซี่อายุรุ่นราวคราวเดียวกับแอนน์
‎และมาจากตระกูลชนชั้นสูงที่สุดตระกูลหนึ่ง
‎ในประเทศอังกฤษ
‎ฐานะของเขาอยู่เหนือกว่าแอนน์มาก
‎ไม่ดีใจเหรอที่ข้าช่วยเจ้ามาจากผู้ชายคนนั้น
‎ข้าไม่ต้องการให้ใครช่วย ‎จากใครทั้งนั้น ท่านเพอร์ซี่
‎แต่ถ้าเจ้าอยากเรียกตัวเองว่า ‎อัศวินขี่ม้าขาวก็ตามสบาย
‎เป็นเกียรติอย่างยิ่ง
‎ที่ถนนและพ่อนึกว่าพ่อจำเขาได้
‎คาร์ดินัลโวลซีย์
‎เงาตามตัวกษัตริย์เฮนรี่ ‎และจอมเจ้าเล่ห์ประจำราชสำนัก
‎คาร์ดินัลโวลซีย์เป็นมือขวา ‎และคนสนิทของพระเจ้าเฮนรี่
‎และเขาเป็นผู้ที่มีอำนาจทางการเมืองสูงสุด
‎และโหดเหี้ยมไร้ปราณี
‎การที่แอนน์คบหากับเพอร์ซี่นั้น ‎ส่อแววมีปัญหามาก
‎ครอบครัวของเขาและคาร์ดินัลโวลซีย์
‎วางแผนการแต่งงานของเขาไว้แล้ว
‎โวลซีย์มีแผนการใหญ่สำหรับเฮนรี่ เพอร์ซี่
‎เขาจะเสนอคู่ครองที่ยอดเยี่ยม
‎และเอื้อประโยชน์ให้กับครอบครัวอื่นๆ
‎และจะถือเป็นความสำเร็จของโวลซีย์เช่นกัน
‎สิ่งสุดท้ายที่เขาต้องการคือ ‎คนอย่างแอนน์ โบลินเดินเข้ามา
‎และกวนน้ำให้ขุ่น
‎ดังนั้นโวลซีย์จึงมุ่งมั่นจะเขี่ยแอนน์ไปให้พ้นทาง
‎เพอร์ซี่ถูกส่งตัวไปจากราชสำนัก
‎ขัดกับความต้องการของแอนน์
‎และนับตั้งแต่นั้น
‎แอนน์ก็เห็นโวลซีย์เป็นศัตรูหมายเลขหนึ่ง
‎ข้าไม่ไว้ใจเขาเลยสักนิด
‎(ปราสาทฮีเวอร์ ‎ประเทศอังกฤษ)
‎ทำชื่อเสียงโบลินเสื่อมเสียต่อหน้าธารกำนัล
‎- เจ้าคิดอะไรอยู่ ‎- ไม่มีใครเคารพความเป็นส่วนตัวของลูก
‎อย่าทำเป็นไร้เดียงสา แอนน์
‎ชีวิตรักของเจ้าเป็นเรื่องส่วนรวม ‎ตั้งแต่เจ้าเกิดแล้ว
‎จนกว่าพ่อจะคิดได้ว่าจะทำยังไงกับเจ้า ‎เจ้าต้องอยู่ที่นี่
‎แล้วยังไง ลูกถูกกักบริเวณเหรอ
‎มีอะไรสำคัญกว่าการได้อยู่กับคนรักอีก
‎หน้าที่
‎แอนน์ตกหลุมรักเหมือนพวกเราในยุคนี้
‎แต่ข้อแตกต่างคือเธอเลือกสามีเองไม่ได้
‎ที่จริงก็เป็นความผิดของโทมัส โบลิน
‎ที่เขาเลี้ยงลูกสาว ‎ให้ดื้อดันและเด็ดเดี่ยวอย่างนั้น
‎และเป็นคนที่ต้องการ ‎กำหนดชะตาชีวิตของตัวเอง
‎นี่เป็นความรับผิดชอบของเขา
‎เจ้าคงไม่ได้อ่านจบทุกเล่มหรอกนะ
‎สิ่งที่เราอ่านทั้งชีวิตกำหนดตัวตนของเรา
‎แหม อย่างที่พี่บอก
‎บางครั้งบทเรียนชีวิตที่ยิ่งใหญ่ก็ไม่มีในตำรา
‎ถึงตอนนั้น แมรี่มีความสัมพันธ์กับเฮนรี่ ‎มาสักพักแล้ว
‎และเธอก็ตั้งครรภ์
‎พี่บอกเฮนรี่รึยัง
‎พระองค์ไม่อยากรู้
‎ถึงจะอยากได้ทายาทชายใจจะขาดก็เถอะ
‎แน่นอนต้องถูกต้องตามกฎหมาย
‎ที่จริงแล้ว ข้าไม่แน่ใจว่า ‎ใช่ลูกพระองค์จริงรึเปล่า
‎โถแมรี่
‎แน่นอนว่าถ้าเด็กคนนั้นเป็นลูกของเฮนรี่
‎ก็จะเป็นลูกนอกสมรสผิดกฎหมาย
‎และไม่มีสิทธิ์สืบราชบัลลังก์ได้
‎ไม่ต้องสงสารพี่หรอกแอนน์
‎ตอนนี้พี่ไม่อยากได้อะไรแล้ว ‎นอกจากเป็นแม่ที่ดี
‎ก็ยังรู้สึกผิดอยู่ดี
‎ที่พระองค์ตัดขาดพี่แบบนี้
‎ปัญหาเก่าแก่
‎ผู้ชายมีชู้และเดินจากไปได้
‎ส่วนผู้หญิงต้องอยู่กับผลกรรม
‎แต่ไม่ได้แปลว่าถูกต้องนี่
‎สิ่งที่ถูกต้องเคยสำคัญด้วยเหรอ
‎ชุดนี้
‎แต่งตัวซะสวยแต่ไม่มีที่ไป
‎เจน โบลิน ภรรยาของน้องชายข้า
‎ตามประสาน้องสะใภ้
‎จับได้คาหนังคาเขาเลยค่ะ นายหญิงแอนน์
‎นังคนโง่
‎สนุกแล้วสิ
‎ที่จริงแล้วข้าให้นางยืมหนังสือไปเอง
‎เอามาคืนตอนมื้อค่ำอย่างที่คุยกันนะ
‎นักบุญแอนน์
‎กล้าดียังไง
‎หนังสือแบบนั้นไม่ควรอยู่ในบ้านนี้
‎นางมีสิทธิ์เลือกได้
‎และถ้าข้าเห็นอะไรแบบนั้นอีก ‎เจ้าจะเป็นคนที่ต้องออกไป
‎หนังสือแบบที่แอนน์อ่านอยู่ ‎เป็นที่ถกเถียงกันมาก
‎ทั้งขัดกับขนบธรรมเนียมและคำสอนศาสนา
‎แอนน์ได้รับอิทธิพลมาก ‎จากสิ่งที่คนรุ่นใหม่เริ่มคิด
‎ว่าทุกคนควรเข้าใจคัมภีร์ไบเบิล
‎ว่ากายของพระคริสต์ไม่ได้อยู่ในแผ่นขนมปัง
‎ว่าทุกคนมีสิทธิ์คุยกับพระเจ้า ‎ตามเงื่อนไขของตัวเอง
‎แต่เธอพูดอะไรแบบนี้ออกมาไม่ได้
‎และที่ยิ่งแย่ แค่ถ่ายทอดความคิดเหล่านี้
‎เธอก็เพิ่มความเสี่ยง
‎ว่าจะมีใครทรยศเธอแล้วไปฟ้องทางการได้
‎ทุกคน ฟังนะ เพิ่งมีข่าวแจ้งมา
‎พ่อหายอดชายให้ข้าได้แล้ว
‎น่าเศร้าที่ยังไม่ได้
‎ในที่สุดกษัตริย์ก็ตอบแทนความภักดีของข้าแล้ว
‎รัวกลองหน่อย
‎ทุกคนกำลังมองไวเคานต์รอชฟอร์ดคนใหม่อยู่
‎น่าประทับใจมากค่ะ
‎ดีใจเสมอที่ได้อาศัยบารมีท่านพ่อ
‎แหม ต้องมีคนช่วยหนุนหลังการงานเจ้าสินะ
‎แปลว่าลูกจะได้กลับไปราชสำนักใช่มั้ย
‎- พ่อจะลองคิดดู ‎- และหายอดชายไร้ที่ติเอง
‎อย่าเรื่องมาก
‎พ่อแน่ใจว่าสักวันเจ้าจะพบคนที่คู่ควร แอนน์
‎คนที่จะรักและดูแลเจ้า
‎จะได้หมดภาระข้าเสียที
‎นั่นแหละแผน
‎หลังจากอยู่ที่ฮีเวอร์ประมาณปีสองปี
‎แอนน์ก็ได้กลับไปราชสำนัก
‎เธอได้กลับคืนตำแหน่งนางกำนัลเหมือนเดิม
‎โอ้ เจ้ากลับมาแล้ว
‎แคทเธอรีนแห่งอารากอน
‎มเหสีคู่ทุกข์ของกษัตริย์เฮนรี่
‎ชาวสเปน เด็ดเดี่ยว
‎เคยบัญชาการทั้งกองทัพบนหลังม้า ‎ขณะตั้งครรภ์ นับถือเลย
‎แคทเธอรีนเป็นจุดสูงสุดของราชวงศ์ยุโรป
‎เป็นธิดาของกษัตริย์สเปนผู้ทรงอำนาจ
‎และยังเป็นที่รัก ‎ของประชาชนชาวอังกฤษอย่างยิ่ง
‎และการแต่งงานกับเฮนรี่
‎เป็นพันธมิตรทางการเมือง ‎ที่ยิ่งใหญ่ที่สุดครั้งหนึ่งของยุโรป
‎บรรยากาศไม่เป็นมิตร
‎เจ้าไม่ได้คั่วกับสามีนางสักหน่อย
‎เลดี้วูสเตอร์ ฉายาเลดี้ดับเบิ้ลยู
‎เพื่อนซี้ข้าเอง รู้จักข้าดีกว่าข้ารู้จักตัวเองอีก
‎กล้าดียังไงนำข่าวนี้มาบอกข้า
‎พวกนอกรีตจะต้องล่มสลาย
‎ความคิดว่าควรอ่านคัมภีร์ไบเบิลเป็นภาษาอังกฤษ ‎ช่างอุกอาจสิ้นดี
‎มันชั่วร้าย ละตินเป็นภาษาของพระวจนะพระเจ้า
‎พระสันตะปาปา ผู้นำสูงสุดของศาสนจักร ‎ทรงบัญชาไว้
‎อังกฤษสมัยทิวเดอร์นับถือคาทอลิก ‎เฮนรี่ที่ 8 นับถือคาทอลิก
‎เขาเคร่งศาสนามาก
‎เขาเป็นเหมือนตัวแทนของคาทอลิกในอังกฤษ
‎และเขาเชื่อมั่นว่า ‎ควรอ่านคัมภีร์ไบเบิลเป็นภาษาละติน
‎นักบวชพวกนี้เกินควบคุมแล้ว
‎ละทิ้งอาณาจักรของพระเจ้า ‎และความศรัทธาของชาวคริสต์
‎เอาแต่หลงใหลได้ปลื้มไปกับลูเธอร์
‎มีผู้ชายชื่อว่าวิลเลียม ทินเดล
‎ที่แปลพันธสัญญาใหม่เป็นภาษาอังกฤษ
‎และเขากำลังหลบหนีจากกษัตริย์อังกฤษ
‎พวกนอกรีต
‎นอกรีตเป็นภัยพิบัติของอังกฤษ ‎และข้าจะไม่ทนอีกต่อไป
‎ข้าอยากให้ยัดหนังสือใส่ไอ้นักบวชนั่น
‎จนมันสำลักคำปรามาสของตัวเอง
‎ความคิดที่ว่า ‎ใครๆ ก็อ่านถ้อยคำศักดิ์สิทธิ์ด้วยตัวเอง
‎และตีความกันเองได้
‎โดยไม่ต้องพึ่งพาศาสนจักร
‎ให้บอกว่าอะไรถูกอะไรผิด ‎เป็นเรื่องอันตราย
‎รออะไรอยู่ ออกไป
‎มันแสดงให้เห็นถึงอนาธิปไตย ‎ของคนมีความคิดของตัวเอง
‎เอบี
‎ไม่เจอกันนานนะ
‎ครั้งสุดท้ายที่เราเจอกัน ข้ายังเป็นเด็กน้อยอยู่
‎แต่ข้าปลื้มเจ้ามานานแล้ว
‎ข้าชอบผู้หญิงมีอายุมากกว่า
‎เซอร์โทมัส ไวแอตต์
‎เจ้าบทเจ้ากลอน ‎แต่คารมไม่ได้เรื่องเลย
‎ข้าอายุมากกว่าเจ้าสองปีนะ ไวแอตต์
‎ใช่ แต่ก็…
‎เจ้า
‎ข้าจำเจ้าได้
‎หม่อมฉันก็จำพระองค์ได้เพคะ ฝ่าบาท
‎แอนน์ โบลินใช่มั้ย
‎งั้น…
‎หวังว่าจะได้เจอเจ้าบ่อยขึ้นนะ
‎ในเมื่อกลับมาราชสำนักแล้ว
‎หวังว่าจะเจอตอนใส่ฉลองพระองค์นะเพคะ
‎แอนน์มีนิสัยอย่างหนึ่งคือ ‎เธอเป็นผู้หญิงฝีปากกล้า
‎เธอก๋ากั่นในยุคที่
‎ไม่ชอบให้ผู้หญิงปากกล้าอย่างนั้น
‎ทางเลือกในชีวิตสำหรับผู้หญิง ‎ในศตวรรษที่ 16 นั้นมีจำกัด
‎อาจจะเป็นภรรยา เมียเก็บ ‎นางชีหรือหญิงทึนทึก
‎แอนน์ต้องการมากกว่านั้น
‎ไม่มีทาง
‎ขอร่วมนะเพคะ
‎ไม่มีทาง
‎เตรียมตัว หนุ่มๆ
‎- เล่นได้ดี ‎- เล่นได้ดี
‎เอาใหม่ อีกทีนึง
‎- เมื่อกี้โชคเข้าข้างมือใหม่ ‎- โชคเข้าข้าง
‎- ไม่ ‎- อือ น่าจะใช่
‎คงใช่
‎เยส!
‎เอาละ
‎เล่นได้ดีพะยะค่ะฝ่าบาท
‎รางวัลข้าล่ะ
‎เกมนี้ไม่มีรางวัลเพคะ
‎ข้าเป็นราชา ข้าสร้างกฎเอง
‎รางวัลที่แท้จริง
‎เราสบตากันบ่อยๆ เมื่ออยู่ในวัง
‎ไม่เคยตั้งใจจะให้เกิดอะไรขึ้นเลย
‎แอนน์ โบลินผู้มีเกียรติไม่มีวันทำเด็ดขาด
‎ยิ่งหลังจากสิ่งที่เกิดขึ้นกับพี่สาวข้า
‎แต่ก็สนุกดีนะ
‎สามแต้ม
‎โบแห่งพอร์ตแลนด์
‎ตัวตนทั้งหมดของเฮนรี่ ‎ขึ้นอยู่กับความเป็นชายชาตรีของเขา
‎และไม่มีอะไรสื่อถึงความเป็นชาย ‎ได้มากกว่าการประลอง
‎ซึ่งเฮนรี่เชี่ยวชาญ
‎ทำเลดี
‎ใช่ ข้าไม่ชอบการประลอง มีคนเจ็บตัวเสมอ
‎ข้าทนดูไม่ได้
‎นั่นมันอะไร
‎"ประกาศที่ไม่กล้า"
‎พระองค์ประกาศอะไร
‎จริงเหรอ
‎"ประกาศที่ไม่กล้า"
‎ช่างเป็นข้อความที่แปลกและลึกลับ
‎ที่จะส่งกลางลานประลอง
‎และส่งให้ผู้หญิงที่กำลังดูคุณประลองอยู่
‎เพื่อเป็นเกียรติแก่เธอ
‎แปลว่า "ฉันยังไม่เอ่ยชื่อเธอ ‎แต่เธอรู้ความในใจฉันดี"
‎เป็นการส่งสัญญาณบอกทุกคน ‎"โอเค ฉันมีคนที่สนใจใหม่แล้ว"
‎มันกระอักกระอ่วน ‎เพราะภรรยาของคุณนั่งอยู่ตรงนั้น
‎แต่นี่คือวิธีการของเฮนรี่
‎ครั้งแรกที่รู้สึกว่าเป็นเรื่องจริง ‎คือวันนั้นที่การประลอง
‎แต่ข้าไม่อยากปล่อยให้ตัวเองตื่นเต้นเกินไป
‎ข้าไม่อยากให้ตัวเองหลงเชื่อ
‎พระองค์ทำแบบนี้กับผู้หญิงทุกคนใช่ไหมล่ะ
‎ทำกับแมรี่ กับข้า
‎ข้าไม่ใช่คนพิเศษ
‎แต่แล้วก็มีจดหมายส่งมา
‎(ปี 1527)
‎ปีกว่าแล้วที่ข้าตกอยู่ในห้วงแห่งรัก
‎และข้ายังไม่แน่ใจว่า ‎ข้ามีที่ในใจของเจ้ารึเปล่า"
‎เฮนรี่หลงพี่อย่างจังเลย
‎ไม่ได้หลงอยู่ฝ่ายเดียวด้วย
‎และพระองค์ส่งนี่มา
‎ดูหน่อย
‎และนี่ด้วย ข้าจะเจอพระองค์คืนนี้
‎โอ๊ย!
‎รักคือเกมอันตราย แอนน์
‎โอ๊ะโอ
‎ข้าต้องทำอะไรเจ้าถึงจะสนใจ
‎ยังไม่สนใจอยู่ดี ไวแอตต์
‎- เราจะเข้ากันได้ดี ‎- แต่เจ้าแต่งงานแล้ว จบนะ
‎- กษัตริย์ก็ด้วย ‎- และข้าก็ไม่ใช่เมียเก็บของพระองค์
‎ไม่ เอาคืนมาๆ!
‎พระนางแคทเธอรีนก็มีแบบนี้ไม่ใช่เหรอ
‎ไว้กลับมาเอาคืนทีหลังนะ
‎แอนน์คงตกใจและหวาดกลัวมาก
‎เมื่อไวแอตต์ดึงสร้อยคอไป
‎เครื่องเพชรนั้นเป็นที่เข้าใจกัน ‎ในราชสำนักทิวเดอร์ว่า
‎เป็นสัญลักษณ์ลึกซึ้ง
‎เฮนรี่มอบเครื่องเพชรให้แอนน์เป็นของขวัญ
‎และการทำอย่างนั้นแสดงว่า ‎เขากำลังทำเครื่องหมายอาณาเขต
‎ดีมาก
‎เยี่ยมมาก
‎อีกทีแล้วครับฝ่าบาท
‎เกมต่อไปข้าจะชนะ
‎เจ้าคือเกมไปเสียแล้ว
‎ที่จริงแล้ว
‎เกมนี้เป็นของกระหม่อมแล้ว
‎เฮนรี่คลั่งไคล้ความบริสุทธิ์
‎เขาสนว่าแคทเธอรีนแห่งอารากอน ‎เป็นสาวบริสุทธิ์ตอนแต่งงานกับเธอ
‎เขาสนว่าแอนน์ต้องเป็นสาวบริสุทธิ์
‎เพราะแปลว่าเขาเป็นชายคนแรกที่ได้เธอ
‎ดังนั้นการคิดว่าไวแอตต์อาจจะได้ใกล้ชิดเธอ
‎ทำให้เกิดความรู้สึกคลางแคลงใจนิดหน่อย
‎และในหนังสือเล่มแรกของนาง ‎นางอ้างไม่ใช่เหรอว่า…
‎- ใช่ ‎- ใช่แล้ว ขอบคุณ…
‎หม่อนฉันไม่ได้มอบสร้อยคอให้เขา
‎เขาขโมยไปเพคะ
‎ข้าต้องไว้ใจเจ้าได้ แอนน์
‎ไว้ใจหม่อมฉันเหรอ
‎แล้วสิ่งที่พระองค์ทำกับพี่สาวหม่อมฉันล่ะ
‎แมรี่บอกชัดเจนว่าไม่ใช่ลูกข้า
‎และถ้าข้าเข้าใจไม่ผิด
‎ข้าไม่ใช่กษัตริย์องค์แรก ‎ที่นางมีความสัมพันธ์ด้วย
‎แล้วที่พระองค์อารมณ์ร้อน ‎และเกลียดชังพวกนอกรีต
‎ทำไมหม่อมฉันต้องเชื่อใจพระองค์
‎เชื่อไม่ได้
‎ขอได้ไหม
‎ไม่
‎อย่าฝืน
‎ไม่ด้วยหลายเหตุผล
‎ข้าคิดเหตุผลที่จะไม่จูบเจ้าไม่ได้สักข้อ
‎แต่นั่นไม่ใช่สิ่งที่เราพูดถึงใช่มั้ยเพคะ
‎ข้าต้องการเจ้า
‎หม่อมฉันรู้
‎ครั้งนี้
‎เราจะเล่นตามกฎของหม่อมฉัน
‎ความมัวเมา
‎ตั้งแต่ตอนนั้นเลย
‎แต่ข้าทำไม่ได้
‎ปล่อยให้พระองค์จูบข้าไม่ได้
‎ข้าต้องคิดถึงชื่อเสียง
‎ต้องหาสามี ต้องคิดถึงชีวิต
‎เคยพยายามปฏิเสธผู้ชายอย่างเฮนรี่มั้ย
‎ไม่มีประโยชน์เพราะเขาไม่ฟังหรอก
‎ข้าจึงตัดสินใจเดินจากมา
‎กลับบ้านไป
‎(ปราสาทฮีเวอร์ ‎ประเทศอังกฤษ)
‎ข้าหยุดคิดถึงเจ้าไม่ได้เลยสักวินาทีเดียว
‎นี่เป็นแผนของเจ้าเหรอ
‎กลับไปฮีเวอร์ ‎แล้วปล่อยให้ข้าปวดใจเพราะคิดถึงเจ้า
‎ถ้านั่นคือสิ่งที่เจ้าต้องการ ก็ได้ผลแล้ว
‎เพราะข้ายอมทำทุกอย่าง ‎ขอแค่ได้อยู่กับเจ้าสักนาทีเดียว
‎เจ้าคงรู้สึกถึงความเจ็บปวด ‎ที่ต้องพรากจากกันอย่างข้าบ้าง
‎เราใจตรงกัน
‎มีเหตุผลยิ่งใหญ่อะไร ‎เจ้าถึงอยู่ห่างจากอ้อมกอดข้า
‎เรารู้จากจดหมายของเฮนรี่ว่า ‎แอนน์ไม่ได้เขียนตอบเขาตลอด
‎เมื่อเขาเขียนถึงเธอ
‎เราไม่รู้ว่าเธอวางแผนยื้อเวลารึเปล่า
‎ว่านี่เป็นแผนการ
‎หรือเป็นแค่ความรู้สึกไม่รู้ว่าจะทำยังไง
‎และรู้สึกรับความสนใจนี้ไม่ไหว
‎จดหมายพวกนั้นค่อนจ้างโจ่งแจ้งทีเดียว
‎พ่อบอกนอร์โฟล์กว่าเพราะเจ้าถือผิดด้าน
‎คิดว่าพระองค์ฆ่าเองรึเปล่า
‎แหม โบราณว่าไว้ให้มัดใจด้วยกระเพาะ
‎เฮนรี่ส่งเนื้อสัตว์ไปให้แอนน์ เป็นเนื้อกวาง
‎และบอกว่า
‎"เมื่อเจ้าใส่เนื้อนี้เข้าปาก จงคิดถึงข้า"
‎ฉันคิดว่าค่อนข้างชัดเจนนะว่าเขาสื่ออะไร
‎มัดใจข้าสำเร็จนะ
‎- โรแมนติกเสียจริง ‎- นี่มาพร้อมกับกวาง
‎พี่จะอ่านมั้ย หรือให้ข้าอ่าน
‎แอนน์ ลูกอ่านเถอะ
‎อ่านสิ เรารอฟังอยู่
‎"แอนน์ ผ่านมาหนึ่งปีแล้ว "
‎"ก็ได้ เจ้าทำสำเร็จแล้ว ‎เจ้าทำให้ข้ากลายเป็นคนสิ้นหวัง "
‎"ข้ากลายเป็นคนโง่ และเจ้ารู้ดี
‎และอาจจะสนุกที่ข้าเป็นแบบนี้"
‎"ข้าเริ่มสงสัยแล้วว่า ‎เจ้าเคยชอบข้าตั้งแต่แรกรึเปล่า"
‎แหม ช่างยั่วเย้า
‎"ข้าอยากรู้ เจ้ายินดีจะเป็น…"
‎อ่านสิ
‎"เจ้ายินดีจะเป็นนางสนมของข้าไหม"
‎"เจ้าจะมีสิทธิ์ผูกขาด ข้ายินดีสละคนอื่น"
‎- "จะมีแค่เจ้าคนเดียว" ‎- พอ
‎อย่างน้อยพระองค์ก็รู้จักเลือก
‎ข้านึกว่าเรามีสิ่งพิเศษกัน
‎ลูกรัก ลูกก็รู้นี่ว่าพระองค์ต้องการอะไร
‎ไม่ ลูกไม่มีวันเป็นเมียน้อยใครทั้งนั้น
‎เจ้ามันเหลือเกินเลย
‎แอนน์ไม่อยากเชื่อว่าเฮนรี่ยังไม่เข้าใจ
‎เธอไม่ต้องการเป็นนางสนมของเขา
‎มันผิดกับที่เธอคาดไว้เลย ‎เธอมีค่ามากกว่านั้น
‎เธอได้รับการเลี้ยงดูให้เป็นคนที่ยอดเยี่ยม
‎เฮนรี่จะต้องคิดให้ดีกว่านี้อีกมาก
‎โอเคไหม
‎พ่อพูดถูก พระองค์ต้องการแค่อย่างเดียว
‎ข้าว่าไม่จริงหรอก
‎พระองค์จะไม่ตกหลุมรักพี่ได้ยังไง แอนน์
‎ข้านึกว่าพระองค์อาจเคย…
‎รักข้าจริงๆ
‎ข้าเกือบหลงคิดว่าจะไปกันได้
‎ถึงคิดด้วยซ้ำว่าจะเป็นยังไงถ้าได้เป็น…
‎อะไร ราชินีเหรอ
‎ใช่ ข้าบ้าคิดไปชั่วครู่ว่าอย่างนั้นจริงๆ
‎คิดดูสิว่าจะทำอะไรได้บ้าง ‎สร้างความเปลี่ยนแปลงเพื่อสิ่งที่ดีกว่า
‎การเปลี่ยนแปลงที่สำคัญจริงๆ
‎และรองเท้า
‎- รองเท้าเยอะแยะ ‎- เงียบเลย
‎พี่จะเป็นราชินีที่ดีมากแน่
‎แต่พระองค์มีราชินีอยู่แล้ว แอนน์
‎และประชาชนรักแคทเธอรีน
‎ข้าจะเขียนตอบไป
‎ไล่ให้ไปเสนอกับเสื้อคลุมของโวลซีย์ซะ
‎และอย่าติดต่อข้าอีก
‎มานี่
‎เจ้าเป็นผู้ชายคนเดียวที่ข้าต้องการ จอร์จ
‎แอนน์กำลังเล่นกับไฟ ‎ด้วยการเลือกที่จะยั่วยุกษัตริย์อังกฤษ
‎ฐานะทางการเงินของครอบครัวเธอ
‎สถานะ โอกาสทุกอย่าง ‎ขึ้นอยู่กับความโปรดปรานของเฮนรี่
‎ดังนั้นการเลือกที่จะดื้อรั้น
‎และปกป้องตัวเอง
‎ที่จริงแล้วเธอกำลังทำให้ทั้งครอบครัวต้องเสี่ยง
‎เราต้องคุยกัน
‎ไม่มีอะไรต้องคุย
‎ข้าเขียนจดหมายถึงเจ้า หลายฉบับ
‎และหม่อมฉันก็ตอบไป
‎เงื่อนไขของข้าไม่ดีพอรึไง
‎เงื่อนไขของพระองค์ทำให้หม่อมฉันอับอาย
‎กล้าดียังไง
‎เจ้าจะมีทุกอย่าง
‎ทรงทราบเหรอว่าหม่อมฉันต้องการอะไร
‎เจ้ารู้ไหมว่าการถูกกษัตริย์แห่งอังกฤษรัก ‎หมายความว่าไง
‎เพคะ แปลว่าได้เป็นภรรยาน้อย
‎อนาคตจบสิ้น ‎พระองค์จะทำกับหม่อมฉันเช่นนั้นไม่ได้
‎ข้ารักเจ้า แอนน์!
‎ข้ารักเจ้า!
‎และข้าคิดว่าเจ้าก็รู้สึกเช่นเดียวกัน
‎ยังไม่พอเพคะ
‎ไม่พอสำหรับแอนน์ โบลินสินะ
‎พอสำหรับพระองค์หรือเพคะ
‎ไม่ว่านี่คืออะไร
‎ในอดีต
‎มันจบแล้ว
‎ทรงกลับไปซะ
‎เจ้ากำลังทำพลาดมหันต์
‎นังเด็กโง่
‎เจ้าทิ้งอนาคตของตัวเอง ‎อนาคตของครอบครัว
‎ทุกอย่างที่เราทุ่มเทสร้างขึ้นมา
‎เจ้าทำอะไรลงไป
‎คำบรรยายโดย อรภาริน อ่อนกอ